తిక్కిరెడ్డిపాలెం

తిక్కిరెడ్డిపాలెం గుంటూరు జిల్లా, ప్రత్తిపాడు మండలానికి చెందిన రెవెన్యూయేతర గ్రామం.

గ్రామంలో విద్యా సౌకర్యాలు
మండల పరిషత్తు ప్రాధమిక పాఠశాల (ఎల్.) 
2017, మార్చి-27న విడుదల చేసిన ఆంధ్రప్రదేశ్ రాష్ట్ర గురుకుల పాఠశాలలో ఐదవ తరగతి ప్రవేశ పరీక్షా ఫలితాలలో, ఈ పాఠశాలకు చెందిన ఐదుగురు విద్యార్థులు అర్హత సాధించారు.ఈనాడు గుంటూరు సిటీ/ప్రత్తిపాడు; 2017,మార్చ్-28; 2వపేజీ.
గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ మర్రి సుబ్బారావు సర్పంచిగా ఎన్నికైనారు. తరువాత వీరు ప్రత్తిపాడు మండల సర్పంచుల సంఘం అధ్యక్షులుగా ఏకగ్రీవంగా ఎన్నికైనారు. ఉపసర్పంచిగా కొండమూరి శ్రావణి ఎన్నికైనాడు.ఈనాడు గుంటూరు సిటీ/ప్రత్తిపాడు; 2013,డిసెంబరు-17; 3వపేజీ.
దర్శనీయ ప్రదేశాలు/దేవాలయాలు
శ్రీ విఘ్నేశ్వరస్వామివారి ఆలయం 
శ్రీ ప్రసన్నాంజనేయస్వామివారి ఆలయం 
ఈ గ్రామంలోని శ్రీ ప్రసన్నాంజనేయస్వామివారి దేవాలయ పునఃప్రతిష్ఠామహోత్సవం 2014, ఫిబ్రవరి-24, సోమవారం నాడు వైభవంగా జరిగింది. ఈ సందర్భంగా స్వామివారికి ప్రత్యేక పూజా కార్యక్రమాలు నిర్వహించారు. భక్తులు అధికసంఖ్యలో పూజా కార్యక్రమాలలో పాల్గొని, తీర్ధప్రసాదాలు స్వీకరించారు. పునః ప్రతిష్ఠ చేస్తున్న సమయంలో స్వామివారి విగ్రహం వెనుక భాగంలో 1894 నాటి శిలాఫలకం ఒకటి బయట పడింది.ఈనాడు గుంటూరు సిటీ/ప్రత్తిపాడు; 2014,ఫిబ్రవరి-25; 1వపేజీ.

గ్రామ విశేషాలు
ప్రత్తిపాడు నియోజకవర్గ పరిధిలో, ఆధునిక సౌకర్యాలతోకూడిన ఒక మినీ స్టేడియం ఏర్పాటుచేయడానికై, ఈ గ్రామములోని జిల్లా పరిషత్తు ఉన్నత పాఠశాల ఎదురుగా, సర్వే నం. 172/2 లో ఉన్న 4.06 ఎకరాల ప్రభుత్వ స్థలాన్ని గుర్తించి, స్థానిక అధికారులు, ప్రభుత్వ అనుమతికై ప్రతిపాదనలు పంపినారు.ఈనాడు గుంటూరు సిటీ/ప్రత్తిపాడు; 2017,మార్చ్-28; 1వపేజీ.

మూలాలు

వర్గం:ప్రత్తిపాడు (గుంటూరు జిల్లా) మండలం లోని రెవెన్యూయేతర గ్రామాలు